മുന്നിലെത്താന് മൂന്നാമങ്കം ഇംഗ്ളണ്ടിലെ ആദ്യ ടെസ്റ്റ് പരമ്ബര നേട്ടത്തിന്റെ അമ്ബതാമാണ്ട് ആഘോഷമാക്കാന് ഇന്ത്യ ഇംഗ്ളണ്ടുമായുള്ള മൂന്നാം ക്രിക്കറ്റ് ടെസ്റ്റ് ഇന്ന്മുതല് ലീഡ്സില് അഞ്ചു ടെസ്റ്റുകളുടെ പരമ്ബരയില് ഇന്ത്യ 10ത്തിന് മുന്നില് ലീഡ്സ് : അഞ്ചു പതിറ്റാണ്ടുമുമ്ബ് അജിത് വഡേക്കറും സംഘവും ഇംഗ്ളീഷ് മണ്ണില് കുറിച്ച ചരിത്രനേട്ടത്തിന്റെ ഓര്മ്മകള് പകരുന്ന ആവേശവുമായി വിരാട് കൊഹ്ലിയും സംഘവും മറ്റൊരു പരമ്ബര പിടിച്ചടക്കാനായി ഇന്നുമുതല് കളത്തിലിറങ്ങുന്നു. ഇംഗ്ളണ്ടിനെതിരായ അഞ്ചുടെസ്റ്റുകളുടെ പരമ്ബരയിലെ മൂന്നാം മത്സരത്തിന് ഇന്ന് ലീഡ്സിലാണ് തുടക്കമാകുന്നത്. ലോഡ്സില് നടന്ന രണ്ടാം ടെസ്റ്റില് വിജയിച്ച ഇന്ത്യ 10ത്തിന് പരമ്ബരയില് മുന്നിലാണ്. ആദ്യ ടെസ്റ്റില് മുറതെറ്റാതെയെത്തിയ മഴയാണ് ഇന്ത്യയുടെ കയ്യില് നിന്ന് വിജയം തട്ടിപ്പറിച്ച് സമനിലയിലൊതുക്കിയത്. എന്നാല് രണ്ടാം ടെസ്റ്റില് ഇന്ത്യ ലക്ഷ്യത്തിലെത്തുകതന്നെ ചെയ്തു. അവസാനംവരെ പ്രതീക്ഷ കൈവിടാതെ പൊരുതാനുള്ള മനക്കരുത്താണ് ലോഡ്സില് ഇന്ത്യയെ വിജയത്തിലെത്തിച്ചത്. ഒന്നാം ഇന്നിംഗ്സില് ലീഡുനേടിയ ഇംഗ്ളണ്ടിനെ രണ്ടാം ഇന്നിംഗ്സില് 272 റണ്സിന്റെ ലക്ഷ്യം നല്കി ഇറക്കിയ ശേഷം 120 റണ്സില് ആള്ഔട്ടാക്കിയാണ് ഇന്ത്യ 151റണ്സിന്റെ വിജയം ആഘോഷിച്ചത്. പേസര്മാരുടെ മികച്ച പ്രകടനവും ബാറ്റിംഗ് നിരയുടെ പോരാട്ടവീര്യവുമാണ് ഇന്ത്യയ്ക്ക് ലോഡ്സില് വിജയം നല്കിയത്. ഇശാന്ത്. മുഹമ്മദ് ഷമി,മുഹമ്മദ് സിറാജ്,ബുംറ എന്നിവരടങ്ങിയ പേസ് ബാറ്ററി മികച്ച ഫോമിലായിരുന്നു. ഇരു ഇന്നിംഗ്സുകളിലുമായി എട്ടുവിക്കറ്റാണ് സിറാജ് വീഴ്ത്തിയത്. ഇശാന്ത് അഞ്ചും ബുംറയും ഷമിയും മൂന്നുവീതവും വിക്കറ്റുകള് സ്വന്തമാക്കി.രണ്ടാം ഇന്നിംഗ്സില് 56 റണ്സ് നേടിയ ഷമിയും 34 റണ്സ് നേടിയ ബുംറയും പുറത്താകാതെ കൂട്ടിച്ചേര്ത്ത 89 റണ്സാണ് ഇന്ത്യന് വിജയത്തിന് ആത്മവിശ്വാസം പകര്ന്നത്. ഈ കൂട്ടായ പ്രയത്നം തുടര്ന്നാല് ലീഡ്സിലും വിജയം ആവര്ത്തിക്കാമെന്ന് ഇന്ത്യന് ടീം കരുതുന്നു.